ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മധ്യപ്രദേശില് പിഎംഎവൈ - ജി പദ്ധതിയിലൂടെ നിര്മിച്ച 1.75 ലക്ഷം വീടുകളുടെ ഉദ്ഘാടനം പ്രധാനമന്ത്രി ഈ മാസം 12 ന് നിര്വഹിക്കും; ഗൃഹപ്രവേശ ചടങ്ങില് അദ്ദേഹം സംബന്ധിക്കും
മധ്യപ്രദേശില് പ്രധാനമന്ത്രി ആവാസ് യോജന ഗ്രാമീണ്  പദ്ധതിയിലൂടെ നിര്മിച്ച 1.75 ലക്ഷം വീടുകളുടെ ഉദ്ഘാടന ചടങ്ങ് പ്രധാനമന്ത്രി നരേന്ദ്രമോദി ഈ മാസം 12 ന് നിര്വഹിക്കുകയും വീടുകളുടെ ഗൃഹപ്രവേശന ചടങ്ങില് വീഡിയോ കോണ്ഫറന്സിലൂടെ പങ്കെടുക്കുകയും ചെയ്യും. നിലവിലെ കോവിഡ് 19 പ്രതിസന്ധി കാലത്താണ് ഈ വീടുകളുടെയെല്ലാം നിര്മാണം തുടങ്ങിയതും പൂര്ത്തിയാക്കിയതും, മധ്യപ്രദേശ് മുഖ്യമന്ത്രിയും ചടങ്ങില് സംബന്ധിക്കും. പരിപാടി ദൂരദര്ശന് ന്യൂസ് തത്സമയം സംപ്രേഷണം ചെയ്യും.
പശ്ചാത്തലം
2016 ല് നവംബര് 20 നാണ് 2022 ഓടെ 'എല്ലാവര്ക്കും വീട്' എന്ന ആഹ്വാനത്തോടെ പി.എം.എ.വൈ.-ജി പദ്ധതി പ്രധാനമന്ത്രി പ്രഖ്യാപിച്ചത്. ഇതുവരെ പദ്ധതിയിന്കീഴില് 1.14 കോടി വീടുകള് രാജ്യമെമ്പാടും നിര്മിച്ചു കഴിഞ്ഞു. മധ്യപ്രദേശില് 17 ലക്ഷം പാവപ്പെട്ട കുടുംബങ്ങള്ക്ക് ഇതുവരെ പദ്ധതിയുടെ ആനുകൂല്യം ലഭിച്ചു. ഇവരെല്ലാം വീടില്ലാത്തവരോ, താല്ക്കാലിക കൂരകളിലോ താമസിച്ചിരുന്നവരാണ്.
പദ്ധതിയിന് കീഴില്, ഓരോ ഗുണഭോക്താവിനും 60:40 അനുപാതത്തില് കേന്ദ്ര സംസ്ഥാന സര്ക്കാരുകള് ചേര്ന്ന് 1.20 ലക്ഷം രൂപ 100% ധനസഹായം നല്കും. പദ്ധതിയിലൂടെ നിര്മിച്ച കെട്ടിടങ്ങളുടെ നിര്മാണാവസ്ഥയുടെ വിവിധ ഘട്ടങ്ങള് ജിയോടാഗ് ചെയ്ത ഫോട്ടോകളിലൂടെ പരിശോധിച്ച് ഉറപ്പ് വരുത്തിയശേഷം നാല് ഗഡുക്കളായി നേരിട്ട് ബാങ്ക് അക്കൗണ്ടില് നിക്ഷേപിക്കുകയാണ് ചെയ്യുന്നത്. 2022 ഓടെ, 2.95 കോടി വീടുകള് നിര്മിക്കാനാണ് പദ്ധതി വിഭാവനം ചെയ്യുന്നത്.
ഇതിനുപുറമേ മഹാത്മാഗാന്ധി ഗ്രാമീണ തൊഴിലുറപ്പ് പദ്ധതിയിന് കീഴില് 90/95 മനുഷ്യദിനങ്ങളുടെ തൊഴില് വേതനവും സഹായമായി ലഭിക്കും. ശുചിത്വ ഭാരത ദൗത്യം ഗ്രാമീണ്, തൊഴിലുറപ്പ് പദ്ധതി തുടങ്ങിയവയില് ഏതെങ്കിലും പദ്ധതി വഴി ശുചിമുറി നിര്മാണത്തിന് 12,000 രൂപയും സഹായധനം ലഭിക്കും. കേന്ദ്ര/സംസ്ഥാന സര്ക്കാരുകളുടെ മറ്റു പദ്ധതികളുമായി സംയോജിപ്പിച്ചു കൊണ്ട് പ്രധാനമന്ത്രി ഉജ്വല പദ്ധതി വഴി പാചകവാതക കണക്ഷന്, വൈദ്യുതി, ജല്ജീവന് പദ്ധതി വഴി കുടിവെള്ളം എന്നിവയും ലഭ്യമാക്കും. മധ്യപ്രദേശ് ഗവണ്മെന്റ്, 'സമൃദ്ധ് പര്യാവസ് അഭിയാന്' വഴി, സാമൂഹ്യസുരക്ഷ, പെന്ഷന്, റേഷന് കാര്ഡ്, പ്രധാനമന്ത്രി കൗശല് വികാസ് യോജന, ദേശീയ ഗ്രാമീണ ജീവിതോപാധി ദൗത്യം തുടങ്ങി 17 ഓളം പദ്ധതികളെക്കൂടി ചേര്ത്ത്, അധിക ആനുകൂല്യം ഗുണഭോക്താക്കള്ക്ക് ലഭ്യമാക്കുന്നുണ്ട്.
(--
പ്രധാനമന്ത്രിയുടെ ഓഫീസ്
മിസോറാമിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി മിസോറാമിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
“മിസോറാമിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ. മിസോറാം അതിന്റെ പ്രകൃതി സൗന്ദര്യത്തിനും കഠിനാധ്വാനികളായ ആളുകൾക്കും മികച്ച മിസോ സംസ്കാരത്തിനും പേരുകേട്ടതാണ്. വരും കാലങ്ങളിലും മിസോറാമിലെ ജനങ്ങളുടെ അഭിലാഷങ്ങൾ നിറവേറ്റപ്പെടട്ടെ.
ധനകാര്യ മന്ത്രാലയം
വായ്പാ പരിഹാരം വേഗത്തിലാക്കുന്നതിനും എമർജൻസി ക്രെഡിറ്റ് ലൈൻ ഗ്യാരണ്ടി സ്കീം , ഭാഗിക ക്രെഡിറ്റ് ഗ്യാരണ്ടി സ്കീം  2.0, സബ് ഓർഡിനേറ്റ് ഡെറ്റ് സ്കീം എന്നിവയുടെ പുരോഗതി അവലോകനം ചെയ്യുന്നതിനും ധനകാര്യ സ്ഥാപനങ്ങളുമായി ധനമന്ത്രി കൂടിക്കാഴ്ച്ച നടത്തി
(കോവിഡ് -19 ന്റെ പശ്ചാത്തലത്തിൽ വായ്പകളുമായി ബന്ധപ്പെട്ട് നിലനിൽക്കുന്ന പ്രശ്നങ്ങൾ പരിഹരിക്കുന്നതിനുള്ള തയ്യാറെടുപ്പുകൾ അവലോകനം ചെയ്യാൻ, ബാങ്കുകളുടെയും ബാങ്കിങ് ഇതര ധനകാര്യ സ്ഥാപനങ്ങളുടെയും മേധാവിമാരുമായി കേന്ദ്ര ധനകാര്യ മന്ത്രി നിർമ്മല സീതാരാമൻ ഇന്ന് വീഡിയോ കോൺഫറൻസിംഗിലൂടെ യോഗം ചേർന്നു.വായ്പ തിരിച്ചടവിനുള്ള മൊറട്ടോറിയം എടുത്തുകളയുമ്പോൾ, വായ്പയെടുത്തവർക്ക് പിന്തുണ നൽകണമെന്നും കോവിഡ് പശ്ചാത്തലത്തിൽ ഉണ്ടായ തിരിച്ചടവ് സംബന്ധിച്ച പ്രശ്നങ്ങൾ വായ്പയെടുത്തവരുടെ ക്രെഡിറ്റ് റേറ്റിംഗിനെ ബാധിക്കാതെ നോക്കണമെന്നും യോഗത്തിൽ ശ്രീമതി.സീതാരാമൻ ധനകാര്യ സ്ഥാപനങ്ങളോട് ആവശ്യപ്പെട്ടു.
യോഗത്തിൽ ധനമന്ത്രി പ്രധാനമായും ഊന്നൽ നൽകിയ വിഷയങ്ങൾ:-
> അതത് ധനകാര്യ സ്ഥാപനങ്ങളുടെ ബോർഡിന്റെ അംഗീകാരത്തോടെ വായ്പ പരിഹാരം സംബന്ധിച്ച നയം രൂപീകരിക്കുകയും ഉടനടി നടപ്പിലാക്കുകയും ചെയ്യുക .വായ്പക്ക് അർഹരായവരെ തിരിച്ചറിയുന്നതിനും ബന്ധപ്പെടുന്നതിനുമായി വ്യക്തമായ പദ്ധതി തയ്യാറാക്കുക.
> സാധ്യമായ എല്ലാ ബിസിനസ് സംരംഭങ്ങളുടെയും പുനരുജ്ജീവനത്തിന് ആവശ്യമായ സഹായം ഉറപ്പുവരുത്താൻ, ധനകാര്യ സ്ഥാപനങ്ങൾ വ്യക്തവും സുസ്ഥിരവുമായ പദ്ധതികൾ ആവിഷ്ക്കരിക്കുകയും,അവ വേഗത്തിൽ നടപ്പിലാക്കുകയും വേണം.
2020 സെപ്റ്റംബർ 15 ന് മുമ്പു തന്നെ വ്യക്തമായ പരിഹാര നിർദ്ദേശങ്ങളടങ്ങിയ പദ്ധതി തയ്യാറാക്കി നടപ്പാക്കണമെന്നും ഇതു സംബന്ധിച്ച അവബോധം സൃഷ്ടിക്കുന്നതിനായി നിരന്തരം മാധ്യമങ്ങളിലൂടെ പ്രചാരണം നടത്തണമെന്നും ധനമന്ത്രി ആവശ്യപ്പെട്ടു.പരിഹാര നിർദ്ദേശങ്ങൾ സംബന്ധിച്ച് സാധാരണ ഉണ്ടാകാനിടയുള്ള സംശയങ്ങളും പതിവുചോദ്യങ്ങളുടെ മറുപടികളും, അതത് ധനകാര്യ സ്ഥാപനങ്ങളുടെ വെബ്സൈറ്റുകളിൽ ഹിന്ദിയിലും ഇംഗ്ലീഷിലും പ്രാദേശിക ഭാഷകളിലും അപ്ലോഡുചെയ്യുന്നുണ്ടെന്നും ഉറപ്പാക്കണം.ഇത് കൂടാതെ ബ്രാഞ്ചുകളിലൂടെയും മറ്റ് ഓഫീസുകൾ വഴിയും ആവശ്യമായ പ്രചാരണവും നല്കണം.
പ്രശ്ന പരിഹാരത്തിനുള്ള തങ്ങളുടെ നയങ്ങൾ തയാറാണെന്നും വായ്പയ്ക്ക് അർഹരായവരെ കണ്ടെത്തുന്നതിനുള്ള നടപടികൾ ആരംഭിച്ചിട്ടുണ്ടെന്നും ഇതിനായി റിസർവ് ബാങ്ക് നിശ്ചയിച്ചിട്ടുള്ള സമയപരിധി പാലിക്കുമെന്നും ധനകാര്യ സ്ഥാപനങ്ങൾ ഉറപ്പ് നൽകി.
പരിഹാരപ്രക്രിയയിലുടനീളം ധനകാര്യ സ്ഥാപനങ്ങളെ റിസർവ് ബാങ്ക് സഹായിക്കുന്നുണ്ടെന്ന് ഉറപ്പാക്കാൻ ധനമന്ത്രാലയം റിസർവ് ബാങ്കുമായി നിരന്തരം ബന്ധപ്പെട്ടു വരുന്നു.
'ആത്മനിർഭർ ഭാരത് അഭിയാന്റെ ഭാഗമായി പ്രഖ്യാപിച്ച ഇ.സി.എൽ.ജി.എസ്, പി.സി.ജി.എസ് 2.0, സബ് ഓർഡിനേറ്റ് ഡെറ്റ് സ്കീമുകൾ എന്നീ പദ്ധതികളുടെ പുരോഗതിയും ധനമന്ത്രി അവലോകനം ചെയ്തു. ഉത്സവകാലം മുന്നിൽക്കണ്ട് വായ്പഎടുത്തവർക്ക് സാധ്യമായ പരമാവധി ആശ്വാസം ഉറപ്പുവരുത്താനും മന്ത്രി നിർദ്ദേശിച്ചു.31.8.2020 വരെയുള്ള കാലയളവിൽ ഇ.സി.എൽ.ജി.എസിന് കീഴിൽ 1.58 ലക്ഷം കോടി രൂപ അനുവദിച്ചിട്ടുണ്ട്. ഇതിൽ 1.11 ലക്ഷം കോടി രൂപ വിതരണം ചെയ്തു കഴിഞ്ഞു. പി.സി.ജി.എസ്. 2.0 ന് കീഴിൽ, 25,055.5 കോടി രൂപ യുടെ ബോണ്ടുകളും സി.പി.കളും വാങ്ങുന്നതിന് പൊതുമേഖലാ ബാങ്കുകൾക്ക് അനുവാദം നൽകിയിട്ടുണ്ട്. പോർട്ട് ഫോളിയോയുടെ 53% ത്തിലധികം വരുന്ന 13,318.5 കോടി രൂപ AA- ന് താഴെ റേറ്റിംഗ് ഉള്ള ബോണ്ടുകൾക്കും സി.പി.ക ൾക്കുമാണ്. കുറഞ്ഞ റേറ്റിംഗ് ഉള്ള ബോണ്ടുകൾക്കും സി.പി.കൾക്കും നിർണായകമാണ് ഈ പദ്ധതി.
ഇലക്ട്രോണിക്സ് & ഐ.ടി മന്ത്രാലയം
നിർമ്മിത ബുദ്ധി : ആഗോള കൂട്ടായ്മയുടെ അദ്ധ്യക്ഷ സ്ഥാനവും ഇന്ത്യക്ക്.
അധികാരക്കൈമാറ്റച്ചടങ്ങിൽ ഇന്ത്യയെ പ്രതിനിധീകരിച്ച് സഹമന്ത്രി രാജീവ് ചന്ദ്രശേഖർ പങ്കെടുക്കും
പ്രധാനമന്ത്രി നരേന്ദ്ര മോദി ജി20 യുടെ അദ്ധ്യക്ഷ പദവി ഏറ്റെടുത്തതിന് പിന്നാലെ നിർമ്മിത ബുദ്ധി  രംഗത്തെ ഉത്തരവാദിത്തപരവും മനുഷ്യകേന്ദ്രീകൃതവുമായ വികസനത്തിനും ഉപയോഗത്തിനും പിന്തുണ നൽകുന്നതിനുള്ള അന്താരാഷ്ട്ര കൂട്ടായ്മയായ ഗ്ലോബൽ പാർട്ണർഷിപ് ഓൺ ആർട്ടിഫിഷ്യൽ ഇന്റലിജൻസ്  അദ്ധ്യക്ഷപദവിയും ഇന്ത്യയിലേക്ക്.
നവംബർ 21ന് ടോക്കിയോയിൽ നടക്കുന്ന ജിപിഎഐ സമ്മേളനത്തിൽ നിലവിലെ അദ്ധ്യക്ഷ രാജ്യമായ ഫ്രാൻസിൽ നിന്ന് അധികാരക്കൈമാറ്റത്തിൽ ഇന്ത്യയെ പ്രതിനിധീകരിച്ച് കേന്ദ്ര ഇലക്ട്രോണിക്സ്, ഐടി, നൈപുണ്യ വികസന, സംരംഭകത്വ സഹമന്ത്രി രാജീവ് ചന്ദ്രശേഖർ പങ്കെടുക്കും.
അമേരിക്ക, യുകെ, യൂറോപ്യൻ യൂണിയൻ , ഓസ്ട്രേലിയ, കാനഡ, ഫ്രാൻസ്, ജർമ്മനി, ഇറ്റലി, ജപ്പാൻ, മെക്സിക്കോ, ന്യൂസിലൻഡ്, കൊറിയ, സിംഗപ്പൂർ തുടങ്ങിയ 20 രാജ്യങ്ങളുടെ കൂട്ടായ്മയായ ജിപിഎഐയുടെ സ്ഥാപക അംഗ രാഷ്ട്രങ്ങളിലൊന്നാണ് ഇന്ത്യ. അംഗരാജ്യങ്ങളിൽ നിന്ന് കൗൺസിൽ ചെയർ പദവിയിലേക്ക് നടന്ന തെരഞ്ഞെടുപ്പിൽ മൂന്നിൽ രണ്ടിലേറെ വോട്ടുകൾ നേടിയാണ് ഇന്ത്യ മുന്നിലെത്തിയത്. പിന്നാലെ ഏറ്റവും കൂടുതൽ വോട്ട് നേടിയ കാനഡയും അമേരിക്കയും കൂട്ടായ്മയുടെ സ്റ്റിയറിംഗ് കമ്മിറ്റിയിൽ ഇടം നേടിയിട്ടുണ്ട്. അന്താരാഷ്ട്ര സാങ്കേതിക മേഖലയിൽ ഇന്ത്യ കൈവരിച്ച നേട്ടങ്ങൾക്കുള്ള മറ്റൊരു അംഗീകാരം കൂടിയാണ് ഈ സ്ഥാനലബ്ധി.
വിവിധ രാജ്യങ്ങളിൽ ആർട്ടിഫിഷ്യൽ ഇന്റലിജൻസ് രംഗത്ത് ഉണ്ടാകുന്ന ചലനങ്ങൾ ആഴത്തിൽ പഠിച്ച് അവസരങ്ങളും വെല്ലുവിളികളും വിലയിരുത്തുന്നതിനുള്ള അന്താരാഷ്ട്ര വേദിയാണ് ജിപിഎഐ.
ഈ രംഗത്ത് വിപുലമായ ഗവേഷണപഠനങ്ങൾ പ്രോത്സാഹിപ്പിച്ച് സൈദ്ധാന്തികതയും പ്രായോഗികതയും തമ്മിലുള്ള വിടവ് നികത്തുന്നതിനുള്ള ശ്രമമാണ് ജി പി എ ഐ സഖ്യം നിർവ്വഹിക്കുന്നത് . 2035 ആകുമ്പോൾ ഇന്ത്യൻ സമ്പദ് വ്യവസ്ഥയിലേക്ക് നിർമ്മിത ബുദ്ധി മേഖലയിൽ നിന്ന് മാത്രം 967 ബില്യൺ ഡോളർ വരുമാനമുണ്ടാകുമെന്നാണ് കണക്കുകൂട്ടിയിട്ടുള്ളത്. 2025-ൽ ഇന്ത്യയുടെ 5 ട്രില്യൺ അമേരിക്കൻ ഡോളറിൻ്റെ ആഭ്യന്തര വിപണി വളർച്ചയിൽ 10 ശതമാനം വർദ്ധനവുണ്ടാക്കും.
ഈ മേഖലയിലെ വ്യത്യസ്ത പങ്കാളികളുമായും അന്തർദ്ദേശീയ സംഘടനകളുമായും സഹകരിച്ചും വ്യവസായം, ജനസമൂഹങ്ങൾ , ഗവൺമെന്റുകൾ, അക്കാദമിക് സ്ഥാപനങ്ങൾ എന്നിവിടങ്ങളിൽ നിന്നുമുള്ള നിന്നുള്ള പ്രമുഖരെ ഉൾപ്പെടുത്തിയും മനുഷ്യാവകാശങ്ങൾ സംരക്ഷിച്ചു കൊണ്ടും സാമ്പത്തിക വളർച്ച ഉറപ്പാക്കിയും രാഷ്ട്രങ്ങളുടെ ഉത്തരവാദിത്ത വികസനത്തിനും വളർച്ചക്കും വഴികാട്ടിയാവുക എന്നതാണ് ജി പി എ ഐയുടെ മുഖ്യ ദൗത്യം.
--NS--
(Visitor Counter : 103
കോര്പ്പറേറ്റ്കാര്യ മന്ത്രാലയം
കോംപറ്റീഷന് ആക്റ്റ് പുനരവലോകനം ചെയ്യുന്നതിനായി കോംപറ്റീഷന് ലോ റിവ്യൂ കമ്മിറ്റിക്ക് ഗവണ്മെന്റ് രൂപം നല്കുന്നു
ശക്തമായ ധനകാര്യ അടിത്തറയ്ക്കു യോജിച്ചവിധമാണു നിയമനിര്മാണം എന്ന് ഉറപ്പുവരുത്തുക എന്ന ലക്ഷ്യത്തിന്റെ ഭാഗമായി കോംപറ്റീഷന് ആക്റ്റ് പുനരവലോകനം ചെയ്യുന്നതിനായി കോംപറ്റീഷന് ലോ റിവ്യൂ കമ്മിറ്റിക്കു രൂപം നല്കാന് ഗവണ്മെന്റ് തീരുമാനിച്ചു.
2002ല് കോംപറ്റീഷന് ആക്റ്റ് പാസാക്കുകയും തുടര്ന്ന് കോംപറ്റീഷന് കമ്മീഷന് ഓഫ് ഇന്ത്യ രൂപീകരിക്കുകയും ചെയ്തു. 2009ല് പ്രവര്ത്തനം ആരംഭിച്ച കമ്മീഷന് ഇന്ത്യന് വിപണിയില് മല്സരവും സത്യസന്ധമായ ഇടപാടും ഉറപ്പാക്കുന്നതില് നിര്ണായക പങ്കു വഹിച്ചു. കഴിഞ്ഞ ഒന്പതു വര്ഷത്തിനിടെ ഇന്ത്യന് സമ്പദ്വ്യവസ്ഥ ഗണ്യമായി വളരുകയും ഇന്ത്യ ലോകത്തിലെ ഏറ്റവും വലിയ അഞ്ചു സമ്പദ്വ്യവസ്ഥകളില് ഒന്നായിത്തീരുകയും ചെയ്തു. അതു കുതിപ്പു തുടരാന് സജ്ജമായി നിലകൊള്ളുകയുമാണ്. ഈ സാഹചര്യത്തില് കോംപറ്റീഷന് ആക്റ്റ് കൂടുതല് കരുത്തുള്ളതാക്കിത്തീര്ക്കുകയും രാജ്യത്തെ പൗരന്മാരുടെ പ്രതീക്ഷകള് നിറവേറ്റാനും പൗരന്മാരുടെ പണത്തിനു മൂല്യം ഉറപ്പാക്കാനും ഉതകുംവിധം കൃത്യതയുള്ളതാക്കിത്തീര്ക്കുകയും ചെയ്യേണ്ടത് അനിവാര്യമാണ്.
പുനരവലോന കമ്മിറ്റി അംഗങ്ങള്:
1. സെക്രട്ടറി, കമ്പനികാര്യ മന്ത്രാലയം- അധ്യക്ഷന്
2. അധ്യക്ഷന്, കോംപറ്റീഷന് കമ്മീഷന് ഓഫ് ഇന്ത്യ- അംഗം
3. അധ്യക്ഷന്, ഇന്സോള്വന്സി ആന്ഡ് ബാങ്ക്റപ്റ്റ്സി ബോര്ഡ് ഓഫ് ഇന്ത്യ- അംഗം
4. ശ്രീ. ഹൈഗ്രേവ് ഖയ്താന്, എം/എസ് ഖയ്ത്താന് ആന്ഡ് കോ.- അംഗം
5. ശ്രീ. ഹര്ഷ് വര്ധന് സിങ്, ഐ.കെ.ജി.എച്ച്.വി.എ.ജെ. അഡൈ്വസേര്സ് എല്.എല്.പി.- അംഗം
6. മിസ്. പല്ലവി ശാര്ദൂല് ഷ്റോഫ്, അഡ്വക്കേറ്റ്, എം/എസ് ശാര്ദൂല് അമര്ചന്ദ് മംഗള്ദാസ് ആന്ഡ് കോ.- അംഗം
7. ഡോ. എസ്. ചക്രവര്ത്തി ഐ.എ.എസ്.  ഓണററി വിസിറ്റിങ് പ്രഫ., ഐ.എസ്.സി.ഐ.ഐ.- അംഗം
8. ശ്രീ. ആദിത്യ ഭട്ടാചാര്യ, പ്രഫസര് ഓഫ് ഇക്കണോമിക്സ്, ഡെല്ഹി സ്കൂള് ഓഫ് ഇക്കണോമിക്സ്- അംഗം
9. ജോയിന്റ് സെക്രട്ടറി , എം.സി.എ.- മെംബര് സെക്രട്ടറി
കമ്മിറ്റിയുടെ ചുമതലകള്:
1. മാറിയ ബിസിനസ് സാഹചര്യം മുന്നിര്ത്തി കോംപറ്റീഷന് ആക്റ്റും നിയമങ്ങളും നിയന്ത്രണങ്ങളും പുനരവലോകനം ചെയ്യുകയും ആവശ്യമെങ്കില് മാറ്റങ്ങള് വരുത്തുകയും ചെയ്യുക.
2. ആന്റി ട്രസ്റ്റ് നിയമങ്ങള്, ലയിപ്പിക്കുന്നതിനുള്ള മാര്ഗരേഖകള്, അതിര്ത്തിക്ക് ഇരുവശവുമുള്ള മല്സരം സംബന്ധിച്ച പ്രശ്നങ്ങള് കൈകാര്യം ചെയ്യല് തുടങ്ങി, രാജ്യാന്തര തലത്തില് മല്സര രംഗത്ത് അനുവര്ത്തിച്ചുവരുന്ന രീതികള് പരിശോധിക്കുക.
3. കോംപറ്റീഷന് ആക്റ്റിനെ മറികടക്കുന്ന മറ്റു നിയന്ത്രണ സംവിധാനങ്ങളെക്കുറിച്ചും സ്ഥാപനപരമായ സംവിധാനങ്ങളെക്കുറിച്ചും ഗവണ്മെന്റ് നയങ്ങളെക്കുറിച്ചും പഠിക്കുക.
4. മല്സരവുമായി ബന്ധപ്പെട്ടതും കമ്മിറ്റി പരിശോധിക്കേണ്ടത് അനിവാര്യവുമായ മറ്റേതു കാര്യവും.
ആദ്യയോഗം നടന്നു മൂന്നു മാസത്തിനകം പ്രവര്ത്തനം പൂര്ത്തിയാക്കി കമ്മിറ്റി റിപ്പോര്ട്ട് സമര്പ്പിക്കണം.
(Visitor Counter : 129
പ്രധാനമന്ത്രിയുടെ ഓഫീസ്
ചെറുപട്ടണങ്ങളാണ് പുതിയ ഇന്ത്യയുടെ അടിത്തറയെന്ന് രാജ്യസഭയില് രാഷ്ട്രപതിയുടെ നയപ്രഖ്യാപന പ്രസംഗത്തിന്റെ നന്ദിപ്രമേയ ചര്ച്ചയ്ക്കുള്ള മറുപടിയില് പ്രധാനമന്ത്രി
2024ഓടെ കൂടുതലായി100 പുതിയവിമാനത്താവളങ്ങള് കൂടിവികസിപ്പിക്കും
രാഷ്ട്രപതിയുടെ നയപ്രഖ്യാപന പ്രസംഗത്തിന്റെ നന്ദി പ്രമേയ ചര്ച്ചയ്ക്ക് പ്രധാനമന്ത്രി ശ്രീ. നരേന്ദ്ര മോദി ഇന്ന് രാജ്യസഭയില് മറുപടി നല്കി. നമ്മുടെ ലക്ഷ്യം അഞ്ച് ട്രില്യണ് ഡോളര് സമ്പദ്ഘടനയാണെങ്കിലും അതിലും വലുതിനേക്കുറിച്ചു ചിന്തിച്ചു മുന്നോട്ടു നീങ്ങണം എന്ന് അദ്ദേഹം പറഞ്ഞു. '' ഇന്ത്യയുടെ സമ്പദ്ഘടന കരുത്തുള്ളതാണ് എന്ന് നിങ്ങള്ക്ക് ആവര്ത്തിച്ച് ഉറപ്പു നല്കാന് ഞാന് ആഗ്രഹിക്കുന്നു. അഞ്ച് ട്രില്യണ് ഡോളര് സമ്പദ്ഘടന എന്ന സ്വപ്നത്തിലേക്ക് എത്താന് പൂര്ണ വേഗതയിലും പൂര്ണ ശേഷിയിലും ഇന്ത്യ കുതിക്കുകയാണ്'', പ്രധാനമന്ത്രി വ്യക്തമാക്കി.
അഞ്ച് ട്രില്യണ് ഡോളര് സമ്പദ്ഘടന എന്ന ലക്ഷ്യം സാക്ഷാത്കരിക്കുന്നതിന് ഗ്രാമ, നഗര അടിസ്ഥാന സൗകര്യങ്ങളിലാണ് ഗവണ്മെന്റ് ഊന്നല് നല്കുന്നതെന്ന് പ്രധാനമന്ത്രി എടുത്തു പറഞ്ഞു. കൂടാതെഎംഎസ്എംഇകള്, വസ്ത്രവ്യാപാരമേഖല, സാങ്കേതികവിദ്യ, വിനോദസഞ്ചാരം എന്നിവയ്ക്കും പ്രാമുഖ്യം നല്കുന്നു. ഈ മേഖലകളെമുന്നോട്ടു കൊണ്ടുവരുന്നതിനു നിരവധി ചുവടുവയ്പുകള് നടത്തിക്കഴിഞ്ഞു. ഇന്ത്യയില് നിര്മിക്കൂ പ്രോല്സാഹിപ്പിക്കാന് നികുതി ഘടന ഉള്പ്പെടെയുള്ള പ്രക്രിയകള് ലളിതമാക്കി. ഈ നടപടികള് രാജ്യത്തിന് ഉല്പ്പാദജന മേഖലയില് പുതിയ ആത്മവിശ്വാസം ഉറപ്പാക്കും. ബാങ്കുകള് ലയിപ്പിക്കുന്ന നയംഇപ്പോള്ത്തന്നെ അര്ത്ഥപൂര്ണമായ ഫലം നല്കിയിട്ടുണ്ട്.
ചെറുപട്ടണങ്ങളാണ് പുതിയ ഇന്ത്യയുടെ അടിത്തറ
പ്രത്യാശാഭരിതമായ ഇന്ത്യയുടെയുവത്വം ജീവിക്കുന്നത് കൂടുതലായുംചെറുപട്ടണങ്ങളിലാണ്എന്നും അവ പുതിയ ഇന്ത്യയുടെ അടിത്തറയാണ്എന്നും പ്രധാനമന്ത്രി പറഞ്ഞു. '' രാജ്യത്തെ ഡിജിറ്റല് ഇടപാടുകളില്കൂടുതലും നടക്കുന്നത് ചെറു പട്ടണങ്ങളിലാണ്. സ്റ്റാര്ട്ടപ്പുകളില് പകുതിയും രജിസ്റ്റര് ചെയ്തിരിക്കുന്നത് ദ്വിതല, ത്രിതല പട്ടണങ്ങളിലാണ്. അതുകൊണ്ടാണ് ഇത്തരം പട്ടണങ്ങളില് ആധുനിക അടിസ്ഥാന സൗകര്യങ്ങള് നിര്മിക്കുന്നതിന് അതിവേഗ ഊന്നല് നല്കുന്നത്. ഹൈവേകളുംറെയില്പ്പാതകളും അതിവേഗം മെച്ചപ്പെടുന്നു.'', പ്രധാനമന്ത്രി പറഞ്ഞു.
2024ല് 100 പുതിയ വിമാനത്താവളങ്ങള്
ഉഠാന് പദ്ധതിയില് അടുത്തയിടെ 250 റൂട്ടുകള് നിലവില് വന്നതായി പ്രധാനമന്ത്രി പറഞ്ഞു. ഇത് രാജ്യത്തെ 250 ചെറുപട്ടണങ്ങളിലേക്കുള്ള വിമാനയാത്ര ചെലവുകുറഞ്ഞതാക്കും. '' സ്വാതന്ത്ര്യാനന്തരകാലംമുതല് 2014 വരെ പ്രവര്ത്തനക്ഷമമായ 64 വിമാനത്താവളങ്ങള് മാത്രമാണ് രാജ്യത്ത് ഉണ്ടായിരുന്നത്. അത് കഴിഞ്ഞ അഞ്ച് വര്ഷത്തില് 100 എണ്ണമായി ഉയര്ത്തി. 2014 ആകുമ്പോഴേക്കും 100 പുതിയ വിമാനത്താവളങ്ങള് കൂടിവികസിപ്പിക്കുകയാണ് ലക്ഷ്യം. ഇവയിലേറെയുംരണ്ടാം നിര, മൂന്നാം നിര നഗരങ്ങളിലായിരിക്കും'', പ്രധാനമന്ത്രി പറഞ്ഞു.
PSRMRD
(Visitor Counter : 185
പ്രത്യേക സേവനങ്ങളും ഫീച്ചറുകളും
കേന്ദ്ര ഗോത്രവർഗ കാര്യ മന്ത്രി ശ്രീ അർജുൻ മുണ്ട ഏകദിന സന്ദർശനത്തിനായി നാളെ പാലക്കാട് എത്തും
(കേന്ദ്ര വിദേശ-പാർലമെന്ററി കാര്യ സഹമന്ത്രി ശ്രീ വി മുരളീധരനും പരിപാടികളിൽ പങ്കെടുക്കും
കൊച്ചി: മെയ് 10, 2023
കേന്ദ്ര ഗോത്രവർഗ കാര്യ മന്ത്രി ശ്രീ അർജുൻ മുണ്ട നാളെ പാലക്കാട് വിവിധ പരിപാടികളിൽ സംബന്ധിക്കും. കേന്ദ്ര വിദേശ-പാർലമെന്ററി കാര്യ സഹമന്ത്രി ശ്രീ വി മുരളീധരനും പരിപാടികളിൽ അദ്ദേഹത്തെ അനുഗമിക്കും. ഏകദിന സന്ദർശനത്തിനായി രാവിലെ ജില്ലയിൽ എത്തുന്ന ശ്രീ അർജുൻ മുണ്ട, പാലക്കാട് ജില്ലാ ഭരണകൂടവുമായി അവലോകന യോഗം നടത്തും. ഉച്ചക്ക് ശേഷം, അദ്ദേഹം സ്വാമി വിവേകാനന്ദ മെഡിക്കൽ മിഷൻ ആശുപത്രിയിലെ പ്രസവ വാർഡ്, എം ഐ സി യു, എൻ ഐ സി യു എന്നിവയുടെ ഉദ്ഘാടനവും നിർവഹിക്കും. തുടർന്ന് വിവിധ പരിപാടികളിൽ സംബന്ധിക്കുന്നതിനായി അദ്ദേഹം കോയമ്പത്തൂരിലേക്ക് പോകും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഓഗസ്റ്റ് 23, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 210.31 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 29,25,342 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 96,506 പേർ; ചികിത്സയിലുള്ളത് ആകെ രോഗബാധിതരുടെ 0.22%
കഴിഞ്ഞ 24 മണിക്കൂറിനിടെ 9,680 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,37,33,624 ആയി; രോഗമുക്തി നിരക്ക് 98.59%
(കഴിഞ്ഞ 24 മണിക്കൂറിൽ 8,586 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 2.19%; പ്രതിവാര രോഗസ്ഥിരീകരണ നിരക്ക് 3.31%
ആകെ നടത്തിയത് 88.31 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,91,281 പരിശോധനകൾ
RRTN
രാഷ്ട്രപതിയുടെ കാര്യാലയം
മുന് രാഷ്ട്രപതി വി. വി. ഗിരിക്ക് അദ്ദേഹത്തിന്റെ ജന്മ വാര്ഷികത്തില് രാഷ്ട്രപതി പ്രണാമമര്പ്പിച്ചു
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു, മുന് രാഷ്ട്രപതി വി. വി. ഗിരിക്ക് അദ്ദേഹത്തിന്റെ ജന്മ വാര്ഷികത്തില് ഇന്ന്  രാഷ്ട്രപതി ഭവനില് പ്രണാമമര്പ്പിച്ചു. വി. വി. ഗിരിയുടെ ഛായാചിത്രത്തിനു മുമ്പില് രാഷ്ട്രപതിയും, രാഷ്ട്രപതി ഭവനിലെ ഉദ്യോഗസ്ഥരും പുഷ്പാർച്ചന നടത്തി.
നിതി ആയോഗ്
ഇന്ത്യയുടെ ആരോഗ്യസുരക്ഷാ മേഖലയിലെ നിക്ഷേപ അവസരങ്ങൾ ' -റിപ്പോർട്ട് നീതിആയോഗ് പ്രസിദ്ധീകരിച്ചു.
ന്യൂഡൽഹി , മാർച്ച് 30,2021
ആശുപത്രികൾ, മെഡിക്കൽ ഉപകരണങ്ങൾ,ആരോഗ്യ ഇൻഷുറൻസ്, ടെലിമെഡിസിൻ, ഭവന ആരോഗ്യസുരക്ഷ, ആരോഗ്യ മേഖലയുമായി ബന്ധപ്പെട്ട യാത്ര തുടങ്ങി ആരോഗ്യ സുരക്ഷാ മേഖലയുമായി ബന്ധപ്പെട്ട വിവിധ മേഖലകളിലെ നിക്ഷേപ അവസരങ്ങളെ കുറിച്ചുള്ള റിപ്പോർട്ട് ഇന്ന് നീതിആയോഗ് പ്രസിദ്ധീകരിച്ചു.
നീതി ആയോഗ് സി ഇ ഒ അമിതാഭ് കാന്ത്,അംഗം ഡോ. വി കെ പോൾ, അഡീഷണൽ സെക്രട്ടറി ഡോ. രാജേഷ് സർവാൾ എന്നിവർ ചേർന്നാണ് റിപ്പോർട്ട് പ്രകാശനം ചെയ്തത്.
2016 മുതൽ ഇന്ത്യയുടെ ആരോഗ്യസുരക്ഷാ വ്യവസായരംഗത്ത് 22 ശതമാനത്തിന്റെ വാർഷിക വളർച്ച നിരക്ക് കാണാനാകും. ഈ നിരക്കിൽ, 2022 ഓടെ ഇത് 372 ശതകോടി യുഎസ് ഡോളർ ആകും എന്നാണ് പ്രതീക്ഷിക്കപ്പെടുന്നത്. വരുമാനത്തിന്റെയും തൊഴിലിന്റെയും കാര്യത്തിൽ ഇന്ത്യയിലെ സാമ്പത്തിക രംഗത്തെ ഏറ്റവും വലിയ മേഖലയായി ആരോഗ്യസുരക്ഷ രംഗം മാറിയിരിക്കുന്നു.
വൃദ്ധരുടെ ജനസംഖ്യ അനുപാതം, വളരുന്ന മധ്യവർഗ്ഗം, ഉയരുന്ന ജീവിതശൈലി രോഗങ്ങൾ, പൊതു-സ്വകാര്യ പങ്കാളിത്തത്തിന്റെ ഉയർന്നതോതിലുള്ള ആവശ്യകത, ഡിജിറ്റൽ സാങ്കേതികവിദ്യയുടെ വർധിച്ച തോതിലുള്ള സ്വകാര്യത തുടങ്ങി നിരവധി ഘടകങ്ങൾ ഇന്ത്യയുടെ ആരോഗ്യസുരക്ഷാ മേഖലയുടെ വളർച്ചയെ സ്വാധീനിക്കുന്നുണ്ട്.
കോവിഡ്-19 മഹാമാരി ഇന്ത്യയ്ക്ക് വെല്ലുവിളികൾ മാത്രമല്ല മറിച്ച് വളരുന്നതിനുള്ള നിരവധി അവസരങ്ങളും നൽകിയിട്ടുണ്ട്. ഈ ഘടകങ്ങളെല്ലാം ചേർന്ന് ഇന്ത്യയുടെ ആരോഗ്യ വ്യവസായ രംഗം നിക്ഷേപത്തിനായി സജ്ജമാക്കിയിരിക്കുന്നു.
റിപ്പോർട്ടിന്റെ പൂർണ രൂപം ഇവിടെ കാണാം
https://niti.gov.in/sites/default/files/2021-03/InvestmentOpportunities_HealthcareSector_0.pdf
IE/SKY
(Visitor Counter : 213
പ്രത്യേക സേവനങ്ങളും ഫീച്ചറുകളും
ഫിറ്റ് ഇന്ത്യ ക്വിസിന്റെ പ്രാഥമിക റൗണ്ടിന്റെ ഫലങ്ങൾ പ്രഖ്യാപിച്ചു
രണ്ടാം ഫിറ്റ് ഇന്ത്യ ക്വിസിന്റെ പ്രാഥമിക റൗണ്ടിന്റെ ഫലങ്ങൾ പ്രഖ്യാപിച്ചു. 36 സംസ്ഥാനങ്ങളിലും കേന്ദ്രഭരണ പ്രദേശങ്ങളിലും നടക്കുന്ന, മൊബൈൽ പ്ലാറ്റ്ഫോമുകളിൽ നടത്തുന്ന രാജ്യത്തെ ഏറ്റവും വലിയ ഓൺലൈൻ സ്പോർട്സും ഫിറ്റ്നസ് ക്വിസ് ആണിത്.
പ്രാഥമിക റൗണ്ടിൽ തിരുവനന്തപുരം സെന്റ് തോമസ് റസിഡൻഷ്യൽ സ്കൂളിലെ മാസ്റ്റർ സിദ്ധാർഥ് കുമാർ ഗോപാൽ ഒന്നാം സ്ഥാനം കരിസ്ഥമാക്കി.
സ്കൂളുകൾക്കായുള്ള ഫിറ്റ് ഇന്ത്യ നാഷണൽ ഫിറ്റ്നസ് ആൻഡ് സ്പോർട്സ് ക്വിസിന്റെ രണ്ടാം പതിപ്പ് കഴിഞ്ഞ വർഷം ഓഗസ്റ്റ് 29-ന് കേന്ദ്ര കായിക യുവജനകാര്യ മന്ത്രി ശ്രീ അനുരാഗ് സിംഗ് താക്കൂറും യുവജനകാര്യ സഹ മന്ത്രി ശ്രീ നിസിത് പ്രമാണിക്, കേന്ദ്ര വിദ്യാഭ്യാസ, മന്ത്രി ശ്രീ ധർമേന്ദ്ര പ്രധാനിന്റെ സാന്നിധ്യത്തിൽ ഉദ്ഘാടനം ചെയ്തു. ക്വിസിന്റെ രണ്ടാം പതിപ്പിൽ ഇന്ത്യയിലെ 702 ജില്ലകളിലെ 16,702 സ്കൂളുകളിൽ നിന്നായി 61,981 വിദ്യാർത്ഥികളുടെ പങ്കാളിത്തം ലഭിച്ചു.
നാഷണൽ ടെസ്റ്റിംഗ് ഏജൻസി  2022 ഡിസംബർ 8, 9 തീയതികളിൽ പ്രാഥമിക റൗണ്ടുകൾ നടത്തുകയുണ്ടായി. ഐ.ഐ.ടി, ജെ.ഇ.ഇ പ്രവേശന പരീക്ഷകൾ നടത്തുന്ന സ്ഥാപനമായ നാഷണൽ ടെസ്റ്റിംഗ് ഏജൻസിയാണ് ക്വിസിന്റെ പ്രാഥമിക റൗണ്ട് നടത്തിയത്. വിദ്യാർത്ഥികൾ അവരുടെ വീട്ടിൽ നിന്നോ സ്കൂളിൽ നിന്നോ മൊബൈൽ അധിഷ്ഠിത മൾട്ടിപ്പിൾ ചോയ്സ് ഓൺലൈനായി റൗണ്ടുകളിൽ പങ്കെടുത്തത്. 3.25 കോടിയുടെ സമ്മാനത്തുകയണ് ഫിറ്റ് ഇന്ത്യ ക്വിസിന്റെ ഭാഗമായി നൽകുന്നത്.
പ്രാഥമിക റൗണ്ടിലെ ഏറ്റവും ഉയർന്ന സ്കോറർ നേടുന്ന വിദ്യാർത്ഥികൾ സംസ്ഥാന റൗണ്ടിലേക്ക് തിരഞ്ഞെടുക്കുകയും അതത് സംസ്ഥാന ചാമ്പ്യന്മാരാകാൻ മത്സരിക്കുകയും ചെയ്യും. സംസ്ഥാന റൗണ്ടുകൾ 2023 ഏപ്രിൽ മുതൽ ആരംഭിക്കും.
36 സംസ്ഥാനങ്ങളിൽ / കേന്ദ്ര ഭരണ പ്രദേശങ്ങളിൽ നിന്നുമുള്ള 348 ടീമുകൾ സംസ്ഥാന റൗണ്ടിലേക്ക് മത്സരിക്കും.36 സ്കൂൾ ടീമുകൾ  2023 ജൂൺ നടക്കുന്ന ദേശീയ റൗണ്ടിലേക്ക് മത്സരിക്കും. ഓരോ തലത്തിലെയും വിജയികൾക്ക് ക്യാഷ് അവാർഡും  ഇന്ത്യയുടെ സമ്പന്നമായ കായിക ചരിത്രത്തെക്കുറിച്ച് വിദ്യാർത്ഥികളിൽ അവബോധം സൃഷ്ടിക്കുകയും നൂറ്റാണ്ടുകൾ പഴക്കമുള്ള തദ്ദേശീയ കായിക വിനോദങ്ങളെക്കുറിച്ചും നമ്മുടെ ദേശീയവും പ്രാദേശികവുമായ കായിക താരങ്ങളെക്കുറിച്ച് അറിവ് പകരുകയും ആണ് ക്വിസിന്റെ പ്രധാന ലക്ഷ്യം.
-ND-
(Visitor Counter : 57
പ്രധാനമന്ത്രിയുടെ ഓഫീസ്
കുൽദീപ് രാജ് ഗുപ്തയുടെ വിയോഗത്തിൽ പ്രധാനമന്ത്രി അനുശോചിച്ചു
ജമ്മു കശ്മീരിൽ നിന്നുള്ള ജനകീയ നേതാവ് ശ്രീ കുൽദീപ് രാജ് ഗുപ്തയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ശ്രീ കുൽദീപ് രാജ് ഗുപ്ത തന്റെ ജീവിതം ജനങ്ങളുടെ ക്ഷേമത്തിനും സാമൂഹിക ശാക്തീകരണത്തിനുമായി സമർപ്പിച്ചതായി പ്രധാനമന്ത്രി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"ജമ്മു കശ്മീരിലെ ജനപ്രിയ ബിജെപി നേതാവ് കുൽദീപ് രാജ് ഗുപ്തയുടെ വിയോഗത്തിൽ അങ്ങേയറ്റം ദുഃഖമുണ്ട്. ജനങ്ങളുടെ ക്ഷേമത്തിനും സമൂഹത്തിന്റെ ശാക്തീകരണത്തിനും വേണ്ടി അദ്ദേഹം തന്റെ ജീവിതം സമർപ്പിച്ചു. ദുഖത്തിന്റെ ഈ വേളയിൽ അദ്ദേഹത്തിന്റെ കുടുംബത്തെയും അനുഭാവികളെയും ദൈവം അനുഗ്രഹിക്കട്ടെ. ഓം ശാന്തി!"
പ്രധാനമന്ത്രിയുടെ ഓഫീസ്
റഷ്യൻ സുരക്ഷാ കൗൺസിൽ സെക്രട്ടറി ശ്രീ. നിക്കോളായ് പത്രുഷേവ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു
റഷ്യൻ ഫെഡറേഷന്റെ സെക്യൂരിറ്റി കൗൺസിൽ സെക്രട്ടറി, എച്ച്.ഇ. നിക്കോളായ് പത്രുഷേവ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
ഉഭയകക്ഷി സഹകരണത്തിന്റെ വിഷയങ്ങളും പരസ്പര താൽപ്പര്യമുള്ള അന്താരാഷ്ട്ര വിഷയങ്ങളും അവർ ചർച്ച ചെയ്തു.
-ND-
(
പ്രധാനമന്ത്രിയുടെ ഓഫീസ്
കണക്റ്റിവിറ്റി മെച്ചപ്പെടുത്താൻ ഗവണ്മെന്റ് നിരന്തരമായ ശ്രമങ്ങൾ നടത്തുന്നു: പ്രധാനമന്ത്രി
ജനങ്ങളുടെ സൗകര്യം വർധിപ്പിക്കുന്നതിനായി കണക്റ്റിവിറ്റി മെച്ചപ്പെടുത്താൻ സർക്കാർ നിരന്തരമായ ശ്രമങ്ങൾ നടത്തിവരികയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഉഡാൻ പദ്ധതി എങ്ങനെയാണ് സാധാരണ പൗരന്മാർക്ക് വിമാനയാത്ര പ്രാപ്യമാക്കുന്നത് എന്നതുമായി ബന്ധപ്പെട്ട് പാർലമെന്റ് അംഗം ശ്രീ രാജേഷ് ചുദാസമയുടെ ട്വീറ്റിന് മറുപടി പറയുകയായിരുന്നു മോദി.
പ്രധാനമന്ത്രി ട്വീറ്റ് ചെയ്തു:
"ജനങ്ങൾക്ക് സൗകര്യങ്ങൾ ലഭിക്കുന്നതിനായി കണക്റ്റിവിറ്റി വർദ്ധിപ്പിക്കാനുള്ള നിരന്തര പരിശ്രമത്തിലാണ് ഞങ്ങൾ ...."
ND
(
ഇലക്ട്രോണിക്സ് & ഐ.ടി മന്ത്രാലയം
ഇന്ത്യ ഇന്റർനെറ്റ് ഗവേണൻസ് ഫോറം 2021
കേന്ദ്ര ഇലക്ട്രോണിക്സ്, വിവരസാങ്കേതിക മന്ത്രാലയവും  നാഷണൽ ഇന്റർനെറ്റ് എക്സ്ചേഞ്ച് ഓഫ് ഇന്ത്യയും  സംയുക്തമായി സംഘടിപ്പിക്കുന്ന ഇൻറർനെറ്റ് ഗവേണൻസ് സംബന്ധമായ 3 ദിവസത്തെ ഓൺലൈൻ പരിപാടി, ഇന്ത്യ ഇന്റർനെറ്റ് ഗവേണൻസ് ഫോറം 2021  ഇന്ന് കേന്ദ്ര ഇലക്ട്രോണിക്സ്, വിവരസാങ്കേതിക മന്ത്രി ശ്രീ അശ്വിനി വൈഷ്ണവ് ഉദ്ഘാടനം ചെയ്തു. സഹമന്ത്രി രാജീവ് ചന്ദ്രശേഖറും ഉദ്ഘാടന ചടങ്ങിൽ പങ്കെടുത്തു.
"ഇന്റർനെറ്റിന്റെ ശക്തിയിലൂടെ ഇന്ത്യയെ ശാക്തീകരിക്കുക" എന്ന പ്രമേയത്തെ കേന്ദ്രീകരിച്ചുള്ള പരിപാടി, ഡിജിറ്റൈസേഷനുള്ള രൂപരേഖ ചർച്ച ചെയ്യുന്നതിനും, ആഗോളതലത്തിൽ ഇന്ത്യയെ പ്രമുഖ പങ്കാളിയാക്കുന്നതിനും ഇന്റർനെറ്റ് ഗവേണൻസിലെ തല്പരകക്ഷികളെ ഒരുമിച്ച് കൊണ്ടുവരുന്നതിനും ലക്ഷ്യമിടുന്നു. നവംബർ 25 മുതൽ 27 വരെ നടക്കുന്ന പരിപാടി ഇന്റർനെറ്റ് ഗവേണൻസുമായി ബന്ധപ്പെട്ട അന്താരാഷ്ട്ര നയ വികസനത്തിൽ ഡിജിറ്റൈസേഷന്റെ പങ്കും പ്രാധാന്യവും ഉയർത്തിക്കാട്ടും.
രാജ്യത്തിന്റെ വിദൂര പ്രദേശങ്ങളിലെ പാർശ്വവൽക്കരിക്കപ്പെട്ട ജനജീവിതത്തിൽ ശ്രദ്ധ കേന്ദ്രീകരിക്കുന്നതിലൂടെ ഡിജിറ്റൽ വിഭജനം നമ്മൾ മറികടക്കേണ്ടതുണ്ടെന്ന് ഉദ്ഘാടന ചടങ്ങിൽ സംസാരിച്ച ശ്രീ അശ്വിനി വൈഷ്ണവ് പറഞ്ഞു. ഓൺലൈനിൽ പങ്കിടുന്ന ഉള്ളടക്കത്തിന്റെ ഉടമസ്ഥാവകാശം തീരുമാനിക്കേണ്ടതും പ്രധാനമാണ്. ഓൺലൈനിൽ പ്രത്യേകിച്ച് സാമൂഹ്യ മാധ്യമങ്ങളിൽ പങ്കിടുന്ന കാര്യങ്ങളിൽ വിശ്വസിക്കാൻ യുവ മനസ്സുകൾ എളുപ്പത്തിൽ പ്രലോഭിപ്പിക്കപ്പെടുന്നു. ഉത്തരവാദിത്തങ്ങൾ തീരുമാനിക്കേണ്ടതിന്റെ ആവശ്യകത ഇതിലുണ്ട്. ഓൺലൈൻ സംസ്ക്കാരം സൃഷ്ടിക്കുന്ന സാമൂഹിക ആഘാതം മനസ്സിലാക്കുന്നതും നിർണായകമാണ്.
ഇന്റർനെറ്റിനെ തുറന്നതും സുരക്ഷിതവും വിശ്വാസയോഗ്യവും എല്ലാവരോടും ഉത്തരവാദിത്തമുള്ളതുമാക്കാൻ ഗവണ്മെന്റ് പ്രതിജ്ഞാബദ്ധമാണെന്ന് ശ്രീ രാജീവ് ചന്ദ്രശേഖർ പറഞ്ഞു. ഗവൺമെന്റിന്റെയും വൻകിട ബിസിനസ്സുകളുടെയും സ്വാധീനത്തിൽ നിന്ന് അത് സ്വതന്ത്രമായി നിലകൊള്ളണം. സർക്കാർ സേവനങ്ങൾ, സബ്സിഡികൾ മുതലായവ ലഭ്യമാക്കുന്നതിനായി ഉടൻ തന്നെ 100 കോടി ഇന്ത്യക്കാരെ ഓൺലൈനിൽ ബന്ധിപ്പിക്കും.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 216.83 കോടി കടന്നു
ന്യൂ ഡൽഹി: സെപ്തംബർ 20, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 216.83 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.08 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 47,379 പേരാണ്. ഇത് ആകെ രോഗബാധിതരുടെ 0.11 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,676 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,67,340 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 4,043 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.81 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.37 ശതമാനമാണ്.
RRTN
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
കാറ്റാടിവൈദ്യുത പദ്ധതി ലേലം കൊള്ളുന്നതിനുള്ള മാര്ഗ്ഗനിര്ദ്ദേശങ്ങള് ഭേദഗതിചെയ്തു
സ്ഥലം ഏറ്റെടുക്കുന്നതിനുള്ള സമയപരിധി 18 മാസമാക്കിഉയര്ത്തി
രാജ്യത്ത്കാറ്റില് നിന്ന്വൈദ്യുതിഉല്പ്പാദിപ്പിക്കുന്നതിനുള്ള പദ്ധതിയുടെ ലേലംസംബന്ധിച്ച മാര്ഗ്ഗനിര്ദ്ദേശങ്ങള്ഭേദഗതിചെയ്തു. ഇതുപ്രകാരം പദ്ധതിക്കാവശ്യമായ സ്ഥലംഏറ്റെടുക്കുന്നതിനുള്ളസമയപരിധി നിലവിലെഏഴ്മാസത്തില് നിന്ന് 18 മാസമാക്കിഉയര്ത്തി. സ്ഥലംഏറ്റെടുക്കുന്നതിന് കൂടുതല്സമയംവേണ്ടിവരുന്ന സംസ്ഥാനങ്ങളിലെസംരംഭകര്ക്ക്ഇത്സഹായകരമാകും.
അതുപോലെ പദ്ധതിയുടെ പ്രഖ്യാപിതശേഷിവിനിയോഗഘടകം മൂന്ന്വര്ഷമാക്കിഉയര്ത്തിയിട്ടുണ്ട്. പ്രഖ്യാപിതസിയുഎഫ്വാണിജ്യഉല്പാദനം ആരംഭിക്കുന്ന തീയതിമുതല്മൂന്ന്വര്ഷത്തിലൊരിക്കല് പുതുക്കാന് അനുമതി നല്കി. നേരത്തെ ഇത്ഒരുവര്ഷത്തിനുള്ളില്ആയിരുന്നു.
ഏറ്റവുംകുറഞ്ഞ പ്രഖ്യാപിതശേഷിവിനിയോഗത്തേക്കാള്കുറഞ്ഞാല് ഉള്ള പിഴ പവര് പര്ച്ചേസ്കരാറിലെതാരിഫിന്റെ 50 ശതമാനമാക്കി നിജപ്പെടുത്തി. കരാര് നിലവില് വന്ന 18 മാസങ്ങള്ക്കകം പദ്ധതി കമ്മീഷന് ചെയ്യണമെന്നുംവ്യവസ്ഥയുണ്ട്.
ND/MRD
(Visitor Counter : 39
പ്രധാനമന്ത്രിയുടെ ഓഫീസ്
മഹാത്മാ ജ്യോതിബ ഫൂലേയ്ക്ക് ജന്മദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു . .
മഹാനായ സാമൂഹ്യ പരിഷ്കർത്താവും, ചിന്തകനും , തത്ത്വചിന്തകനും , എഴുത്തുകാരനുമായ മഹാത്മാ ജ്യോതിബ ഫൂലെ എന്നിവരുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
തന്റെ ജീവിതത്തിലുടനീളം സ്ത്രീകളുടെ വിദ്യാഭ്യാസത്തിലും അവരുടെ ശാക്തീകരണത്തിലും മഹാത്മാ ജ്യോതിബ ഫൂലെ പ്രതിജ്ഞാബദ്ധനായിരുന്നുവെന്ന് മോദി പറഞ്ഞു.
സാമൂഹ്യ പരിഷ്കാരങ്ങളോടുള്ള അദ്ദേഹത്തിന്റെ ഉപാസന വരും തലമുറകൾക്ക് പ്രചോദനമാകുമെന്നും പ്രധാനമന്ത്രി കൂട്ടിച്ചേർത്തു.